Атопијско запаљење вежњаче ока
Атопијско запаљење вежњаче ока () је хронично обострано запаљење вежњаче ока које се јавља код болесника са атопијским дерматитисом (екцемом) капака и лица. Симптоми су сличним оним код сезонског и несезонског запаљења вежњаче ока, док је његова специфичност густи мукозни  секрет вежњаче. Као и код верналног запаљења вежњаче ока, атопијско запаљењ вежњаче може узроковати трајна оштећења ока.

Епидемиологија 
Овај облик алергијске болести ока најчешће се испољава током адолесценције или у раним двадесетим годинама живота. Може се јавити код особа које имају у анамнези алергије, нарочито алергијски ринитис и астму.

На глобалном нивоу болест се јавља у 5-20% случајева. Код 20-40% особа болест је удружена са атопијским дерматитисом. Повезана је са преваленцом од 95% код екцема и преваленцом код астме у 87% случајева. 

Ово стање је чешћа код мушкараца него код жена, а горња граница старост за појаву болести је у распону од  30 до 50 година.

Етиопатогенеза 
Овај облик запаљења вежњаче је тешко алергијско обољење које због формирања великих ожиљних промена на вежњачи и рожњачи може да довести до трајног губитка видних функција. За те промене директно су одговорни ожиљна замућења и сама васкуларизација рожњаче које доводе до смањења њене провидности. На рожњачи је најчешће присутна манифестна пунктиформна епителијална кератопатија. Доста често, на рожњачи се уочавају и перзистентни дефекти епитела и строме који се могу секундарно инфицирати (стафилокок). 

Еволуција болести иде у правцу формирања ожиљних замућења и васкуларизације рожњаче шта доводи до смањења њене провидности и угрожавања видне функције.

Код 10% болесника са атопијским запаљењем рожњаче развија се предња субкапсуларна катаракта чије порекло још увек није до краја изучено.

Клиничка слика 

Као и код других алергијских болести рожњаче, главни субјективни симптом болести су:
 свраб у оку, 
 појачано сузење, са појавом густог мукозног коњуктивалног секрета,
 замагљење вида,
 фотофобија и бол у очима.

Дијагноза 
Дијагноза, се поставља на основу позитивних анамнестичких података из личне и породичне анамнезе, као и из јасно испољене клиничке слике болести.

Терапија 

Терапија се заснива на локалној и системској примени:
 антихистаминика, 
 нестероидних антиинфламаторних лекова, 
 стабилизатора мембране мастоцита, 
 кортикостероида и 
 циклоспорина А.

Извори

Литература 
 Barney NP, Graziano FM, Cook EB, Stahl JL. Allergic and immunologic diseases of the eye. In: Adkinson NF, Bochner BS, Burks AW, et al, eds. Middleton's Allergy: Principles and Practice. 8th ed. Philadelphia, PA: Elsevier Saunders; 2014:chap 39.
 Boguniewicz M, Cho CB, Sicherer SH. Occular allergies. In: Kliegman RM, Stanton BF, St Geme JW, Schor NF, eds. Nelson Textbook of Pediatrics. 20th ed. Philadelphia, PA: Elsevier; 2016:chap 1477.
 Hernandez-Trujillo V, Riley E, Rudnick C. Allergy. In: Rakel RE, Rakel D, eds. Textbook of Family Medicine. 9th ed. Philadelphia, PA: Elsevier; 2016:chap 19.
 Lambiase A, Leonardi A, Sacchetti M, et al. Topical cyclosporine prevents seasonal recurrences of vernal keratoconjunctivitis in a randomized, double-masked, controlled 2-year study. J Allergy Clin Immunol 2011;128(4):896-897. PMID: 21868078 
 Rubenstein JB, Tannan A. Allergic conjunctivitis. In: Yanoff M, Duker JS, eds. Ophthalmology. 4th ed. Philadelphia, PA: Elsevier Saunders; 2014:chap 4.7.
 Stock EL. Vernal keratoconjunctivitis. In: Tasman W, Jaeger EA, eds. Duane's Clinical Ophthalmology. 2013 ed. Philadelphia, PA: Lippincott, Williams & Wilkins; 2013:vol 4, chap 9.

Спољашње везе 

Очне болести
Алергологија